**Бөтендөнья татар конгрессы Башкарма комитетының киңәйтелгән утырышның**

**РЕЗОЛЮЦИЯСЕ**

29 ноябрь 2017 ел Казан шәһәре

2017 елда Бөтендөнья татар конгрессы, аңа әгъза булган милли-мәдәни оешмалар һәм БТК каршындагы иҗтимагый оешмалар, Татарстан Республикасы һәм РФ төбәкләренең хакимият органнары, чит илләрдәге татар җәмгыятьләре, РФ, ТР законнары нигезендә, халыкара хокук нормалары белән тыгыз бәйләнештә Бөтендөнья татар конгрессының VI съездының эшен әзерләү һәм үткәрү буенча эш алып бардылар.

Төбәкләрдәге съезд делегатлары, массакүләм мәгълүмат чаралары һәм татар җәмәгатьчелеге вәкилләре тарафыннан кертелгән тәкъдимнәрне, кабул ителгән карарларны гамәлгә ашыру бөтен татар җәмәгатьчелеге игътибары үзәгендә тора. Төбәк һәм җирле татар милли-мәдәни мохтариятләре һәм башка милли-мәдәни оешмалар эшчәнлеген координацияләү эше дәвам итә.

Татар халкының телен, мәдәниятен, гореф-гадәтләрен саклауга җитди өлеш кертүче татар төбәк тарихын өйрәнүчеләр, татар хатын-кызлары, авыл эшмәкәрләре, татар дин әһелләре, татар яшьләре форумнары, шулай ук традицион Болгар җыены, Федераль һәм Бөтенроссия авыл Сабан туйлары, Ык буе бассейнында урнашучы төбәкара авыллар Сабан туе, “Татар кызы” Бөтенроссия бәйгесе һәм башка чаралар уңышлы гына үткәрелде.

Чит илләргә эш сәфәре кысаларында Татарстан Республикасы Президенты Р.Н.Миңнеханов катнашында узучы масштаблы чаралар контекстында Бөтендөнья татар конгрессы Башкарма комитетының халыкара эшчәнлеге шактый активлашты.

Татар эшмәкәрләренә ярдәм итү, халыкның рухи үсешен һәм милләтара тынычлыкны мәгълүмати тәэмин итү, татар массакүләм мәгълүмат чаралары эшен камилләштерү, туган як тарихын өйрәнү, милли гореф-гадәтләр рухында яшь буынны тәрбияләүдә хатын-кызларның һәм гаиләнең ролен күтәрү эше дәвам итә.

Оксворд шәһәрендә (Бөекбритания) татар халкының тарихы буенча фәнни хезмәтләрне тәкъдир итү, “Ауропа татарлары Альянсы” чаралары, Парижда татар Сабан туе, татар яшьләре һәм татар хатын-кызлары форумнарының уңышлы проектлары елның резонанс вакыйгалары булды.

Татарларның Бөек Литва князьлегенә, Польша һәм Беларусь Республикасы җирлегенә барып урнашуларының 620 еллыгына багышланган чаралар шулай ук елның мөһим вакыйгалары.

БТКның киңәйтелгән утырышында шулай ук туган телне өйрәнү, татар мәктәпләрен һәм сыйныфларын кыскарту проблемасын хәл итү, татар яшьләре арасында оештыру һәм агарту эшләренең һәм аның милли һәм тел үзенчәлекләре формалашуының җитәрлек булмавы мәсьәләләре билгеләп үтелде.

Татар теле укытучыларына, татар сыйныфларына, мәктәпләренә һәм гимназияләргә ярдәм итү, аларның эш тәҗрибәсен тарату, укыту методикасын модернизацияләү һәм оптимальләштерү мәгариф өлкәсендә барлыкка килгән җитди проблемаларны җиңеп чыкканда уңай роль уйнарга мөмкин.

БТКның киңәйтелгән утырышында катнашучылар билгеләп үткәнчә, 2018 елда Бөтендөнья татар конгрессының барлык структуралары эшен Бөтендөнья татар конгрессының VI съезды карарларын гамәлгә ашыруга, “Милли Шура” эшчәнлеген оештыруга, үзара элемтәдә торып, барлык милли-мәдәни оешмаларының эшчәнлегенә, бөтен юнәлешләр буенча нәтиҗәлелеген арттыруга юнәлтергә.

Киңәйтелгән утырышта катнашучылар, чыгыш ясаучыларны тыңлап, фикер алышканнан соң түбәндәге карарга килделәр:

* + - 1. 2018 елга Бөтендөнья татар конгрессы Башкарма комитетының төп чаралар планын расларга;
			2. БТКның VI съездында күтәрелгән сорауларны җентекләп өйрәнергә, аның карарларына һәм материалларына аңлатма бирергә, Бөтендөнья татар конгрессы эшчәнлеген һәм аның телне саклап калу һәм татар халкы мәдәнияте үсеше, яшьләрне гореф-гадәтләргә һәм йолаларга катнаштыру буенча структура бүлекчәләрен активлаштырырга һәм камилләштерергә,
			3. Бөтендөнья татар конгрессына керүче барлык оешмаларда татарларның милли- мәдәни үзенчәлеген саклау һәм татар халкының рухи, мәдәни һәм тел ихтыяҗлары белән бәйле булган план чараларын булдырырга.
			4. РФ төбәкләре һәм чит ил җәмгыятьләре татар милли-мәдәни оешмаларына Татарстан Республикасы вәкилләре һәм Федераль татар милли-мәдәни мохтарият Советы белән берлектә БТКның VI съезды карарларын тормышка ашыруда, татар халкының этномәдәни мәсьәләләрен чишүгә юнәлтелгән яңа проектлар гамәлгә керткәндә актив рәвештә катнашырга.
			5. Милли-мәдәни оешмаларның татар бизнес берләшмәләре белән үзара эшчәнлеген, татар эшмәкәрләренең Татарстан Республикасының икътисади структуралары белән эшлекле хезмәттәшлеген камилләштерергә.
			6. Гамәлдәге татар этномәдәни компонентлы мәктәпләрне һәм сыйныфларны саклап калу буенча эшне дәвам итәргә. Укытуны татар телендә оештыру буенча мәктәпләргә һәръяклап ярдәм итәргә. Ата-аналар һәм мәктәп администрацияләре белән максатчан эш алып барырга.
			7. Милли мәгарифне, илдәге халыкларның телен һәм мәдәниятен глобализация һәм заманча иҗтимагый процесслар шартларында саклап калу һәм үстерүдә ярдәм сорап хакимият органнарына, Россия һәм халыкара җәмәгатьчелеккә мөрәҗәгать итәргә.
			8. Укыту татар телендә алып барыла торган, поли мәдәни лицей-интернатлар булдыру, татар телен, мәдәниятен һәм гореф-гадәтләрен өйрәнү буенча шәхси татар һәм мөселман уку йортларын булдыру буенча чаралар күрергә.
			9. Татар иҗтимагый оешмалары һәм чит ил җәмгыятьләре Татарстан Республикасының даими вәкиллекләре белән берлектә якшәмбе мәктәпләре челтәрләренә ярдәм итәргә һәм аларның санын арттырырга, “Россотрудничество” агентлыгының оештыру һәм финанс мөмкинлекләрен киңрәк кулланырга.
			10. Татарстан Республикасы һәм татарлар яшәгән төбәкләрнең хакимият органнары белән берлектә милли мәгарифне, мәдәниятне, телне һәм гореф-гадәтләрне саклап калу һәм үстерү өлкәсендә республика һәм федераль грантлар алу бәйгеләрендә катнашу мөмкинлекләрен актив рәвештә кулланырга.
			11. Татар телен өйрәнү буенча заманча технологияләрне, яңа дәреслекләрне һәм интернет-проектлар мөмкинлекләрен киңрәк кулланырга.
			12. РФ төбәкләрендә һәм чит илләрдә этно-социологик, тарихи һәм төбәкне өйрәнү тикшеренүләр эшен дәвам итәргә.
			13. Татар халкының тарихы, мәдәнияте, гореф-гадәтләре белән бәйле булган объектларны туристик төркемнәр маршрутына кертүдә һәм “Татар-тур” проектын тормышка ашыруда чаралар күрергә.
			14. 2020 елда узачак Бөтенроссия халык санын алуда татарларның төгәл санын дөрес  чагылдыру өчен максатчан эшчәнлек алып барырга.